R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL

H O T Ă R Â R E
· privind concesionarea prin licitaţie publică  a unui imobil situat pe strada Poligonului, nr.3

Având în vedere:
- referatul de aprobare înregistrat sub nr.33341/14.12.2021, prin care primarul oraşului propune aprobarea concesionării prin licitaţie publică a unui imobil situat pe strada Poligonului, nr.3;
- raportul de specialitate întocmit de compartimentul de resort, înregistrat sub nr. 33342/14.12.2021;
- dispoziţiile art. 108 lit. „b”, art. 303, 306, 307, 310-313, 317 şi art. 362 din OUG nr. 57/2019 privind Codul administrativ; 
- Hotărârea Consiliului Local nr. 167 din 23.11.2021 pentru aprobarea Studiului de oportunitate privind concesionarea prin licitaţie publică  a unui imobil situat pe strada Poligonului, nr.3;
-  Extrasul de Carte Funciară  pentru numărul cadastral 25989;
- avizul secretarului general înregistrat sub nr.33343/14.12.2021;
	- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	În temeiul prevederilor art. 129, alin. (2), lit. „c” şi alin. (6), lit. „b”, art. 139 alin. (1) şi alin. (3) lit. „g” şi art. 196 alin. (1) lit. „a” din OUG nr. 57/2019 privind Codul administrativ, 
	Consiliul Local al oraşului Boldeşti-Scăeni adoptă prezenta hotărâre:

	Art.1.  (1) Se  aprobă concesionarea  prin  licitaţie publică a imobilului alcătuit din teren în suprafaţă de 6107 mp şi construcţii  în suprafaţă construită de 1332 mp, situat pe strada Poligonului, nr. 3, Tarlaua 27, PCc 1193, având număr cadastral 25989 identificat conform datelor prevăzute  în anexa nr. 1 şi configurat conform planşei anexate.
(2) Obiectivul concesiunii îl reprezintă desfăşurarea unor activităţi economice, în conditiile stabilite prin PUG (este zona pentru unitati industriale si depozitare- subzona unitati industriale de depozitare si transport-ID).
          (3) Concesionarea se face pentru o perioadă de 25 de ani, cu posibilitatea prelungirii conform legii, fără a depăşi 49 de ani;
Art.2. Se aprobă Documentaţia de Atribuire în vederea concesionării terenului, conform anexei nr. 2.
Art.3. (1) Se împuterniceşte primarul oraşului să stabilească prin dispoziţie componenţa Comisiei de evaluare a ofertelor.
(2) Se desemnează domnul consilier local DINCĂ FLORIN IONUȚ  membru în comisia de evaluare şi domnul consilier local BIȚĂ PAUL membru supleant. 




Art.4. (1) Aprobă redevenţa minimă de pornire a licitaţiei în cuantum de 81.200 euro.
 (2) Redevenţa se va achita în fiecare an al concesiunii, în două rate egale, pâna la data de 30 martie şi până la data de 30 septembrie ale fiecărui an. Pentru primul an al concesiunii prima rată se va plătii în termen de 30 de zile de la încheierea contractului.
(3) Plata redevenţei se va face, în lei, la cursul oficial stabilit de BNR în preziua plăţii. 
Art.5. Se împuterniceşte primarul oraşului să încheie contractul de concesiune cu ofertantul declarat câştigător în urma licitaţiei. 
Art.6.  Anexele nr.1-2 şi planşa fac parte integrantă din prezenta hotărâre. 
         Art.7. Prezenta hotărâre se comunică Serviciului patrimoniu local şi monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local.

     PREŞEDINTE DE ŞEDINŢĂ,                                        
                       LĂCĂTUŞU IOAN
                                                                                      CONTRASEMNEAZĂ
                                                                                     SECRETAR GENERAL,
                                                                                    TUDOR FLORINA NELI




Boldeşti-Scăeni, 22.12.2021

R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
Nr.33343/14.12.2021

A  V  I  Z
- asupra proiectului de hotărâre privind concesionarea prin licitaţie publică  a unui imobil situat pe strada Poligonului, nr.3


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind concesionarea prin licitaţie publică  a unui imobil situat pe strada Poligonului, nr.3,  am constatat următoarele:
Potrivit art. 108, lit. b) din OUG nr. 57/2019 privind Codul administrativ, Consiliile locale şi consiliile judeţene hotărăsc, în condiţiile prevăzute în partea a V-a a Codului administrativ, ca bunurile ce aparţin domeniului public sau privat, local sau judeţean, după caz, să fie concesionate.	
Faţă de cele de mai sus şi în conformitate cu prevederile art. 243, alin. (1)  lit.”a” din OUG nr. 57/2019 privind Codul administrativ, avizez favorabil acest proiect.

SECRETAR  GENERAL ,                                        
TUDOR FLORINA NELI



